Mogens Jensen sætter fokus på klimatilpasning i Norden | Maskinbladet
Af -jazt - 25. aug. 2019 kl. 07:54
Mandag skal ministeren for fødevarer mødes med sine ministerkollegaer om de danske prioriteringer for fiskeri, jordbrug, levnedsmidler og skovbrug forud for det danske formandskab i 2020.
Klimatilpasning og CO2-lagring i jord, skov og havet er nogle af de emner, som ministeren for fødevarer og fiskeri skal vende med sine kollegaer, når der afholdes møde i Nordisk Ministerråd for Fiskeri, Jordbrug, Levnedsmidler og Skovbrug mandag den 26. august i Island.
Der skal blandt andet drøftes emner vedrørende kulstofbinding i jord og skov samt revision af de nordiske næringsstofrekommandationer møntet på ikke kun at spise sundt, men også bæredygtigt.
På dagsordenen er også afrapportering fra arbejdsgruppe, som har set på den nordiske læring af tørken i 2018 for jord- og skovbruget. Arbejdet forventes videreført med henblik på sammen i Norden at blive bedre til at være forberedte på ekstreme vejrsituationer og, når de opstår, håndtere disse i fællesskab, hvor det giver mest mening.
25. aug. 2019 kl. 07:54
Minister vil hjælpe biavlere
L&F: Urimelig praksis med logbøger